CELEX: 62017TA0128
Language: bg
Date: 2018-12-14 00:00:00
Title: Дело T-128/17: Решение на Общия съд от 14 декември 2018 г. — Torné/Комисия (Публична служба — Длъжностни лица — Реформа на Правилника от 2014 г. — Отпуск по лични причини — Едновременно назначаване като срочно нает служител — Преходни разпоредби, отнасящи се до някои правила за изчисляване на пенсионните права — Искане за предварително решение — Акт с неблагоприятни последици — Цел на преходните разпоредби — Прилагане ratione personae — Постъпване на служба)

11.3.2019   
            
            
               BG
            
            
               Официален вестник на Европейския съюз
            
            
               C 93/49
            
         
      Решение на Общия съд от 14 декември 2018 г. — Torné/Комисия
      (Дело T-128/17) (1)
      
      ((Публична служба - Длъжностни лица - Реформа на Правилника от 2014 г. - Отпуск по лични причини - Едновременно назначаване като срочно нает служител - Преходни разпоредби, отнасящи се до някои правила за изчисляване на пенсионните права - Искане за предварително решение - Акт с неблагоприятни последици - Цел на преходните разпоредби - Прилагане ratione personae - Постъпване на служба))
      (2019/C 93/61)
      Език на производството: френски
      
         Страни
      
      
         Жалбоподателка: Isabel Torné (Алжеш, Португалия) (представители: S. Orlandi и T. Martin, адвокати)
      
         Ответник: Европейска комисия (представители: първоначално G. Berscheid и A.-C. Simon, впоследствие G. Berscheid и L. Radu Bouyon, и накрая G. Berscheid и B. Mongin)
      
         Встъпили страни, в подкрепа на жалбоподателката: Агенция за сътрудничество между регулаторите на енергия (представители: първоначално S. Manessi, впоследствие P. Martinet, подпомагани от S. Orlandi и T. Martin, адвокати), Европейска агенция за гранична и брегова охрана (представители: H. Caniard и S. Drew, подпомагани от S. Orlandi и T. Martin, адвокати), Европейска агенция за оперативното управление на широкомащабни информационни системи в пространството на свобода, сигурност и правосъдие (представители: M. Chiodi, подпомаган от D. Waelbroeck и A. Duron, адвокати), Европейска агенция по морска безопасност (представители: S. Dunlop, подпомаган от S. Orlandi и T. Martin, адвокати), Европейски банков орган (представители: S. Giordano и J. Overett Somnier), Европейски орган за ценни книжа и пазари (представители: A. Lorenzet и N. Vasse, подпомагани от S. Orlandi и T. Martin, адвокати) и Европейска служба за подкрепа в областта на убежището (представители: първоначално W. Stevens, впоследствие M. Vitsa, подпомагани от A. Duron, адвокат)
      
         Предмет
      
      Искане на основание член 270 ДФЕС за отмяна на решението на Комисията, с което се отхвърля искането на жалбоподателката от 16 декември 2015 г. за приемане на предварително решение, определящо датата на постъпването ѝ на служба по смисъла на преходните разпоредби на приложение XIII към Правилника за длъжностните лица на Европейския съюз, отнасящи се до някои правила на изчисляване на пенсионните права
      
         Диспозитив
      
      
                  1)
               
               
                  Отменя решението на Европейската комисия от 16 април 2016 г., потвърдено със записка от 29 април 2016 г. на Службата за управление и плащане по индивидуални права (PMO).
               
            
                  2)
               
               
                  Комисията понася, наред с направените от нея съдебни разноски, и тези на г-жа Isabel Torné.
               
            
                  3)
               
               
                  Агенцията за сътрудничество между регулаторите на енергия (ACER), Европейската агенция за гранична и брегова охрана (Frontex), Европейската агенция за оперативното управление на широкомащабни информационни системи в пространството на свобода, сигурност и правосъдие (eu-LISA), Европейската агенция по морска безопасност (ЕАМБ), Европейският банков орган (ЕБО), Европейският орган за ценни книжа и пазари (ESMA) и Европейската служба за подкрепа в областта на убежището (EASO) понасят направените от тях съдебни разноски.
               
            
         (1)  ОВ C 129, 24.4.2017 г.